প্রথমত: কয়েকটি গোয়েন্দা সংস্থার একাধিক রিপোর্টে সব সময় মাদক ব্যবসায়ীদের তালিকার প্রথমে ছিল এমপি বদির নাম। আর সারাদেশে ইয়াবার গডফাদার হিসেবেও এমপি বদি পরিচিত। সম্প্রতি আইনশৃঙ্খলা বাহিনীর মাদক বিরোধী অভিযানে কথিত বন্দুকযুদ্ধের নামে ১৩০ এর বেশি মানুষকে গুলি করে হত্যা করা হয়েছে। কিন্তু আলোচিত এই এমপি বদি রয়ে গেছে ধরা ছোঁয়ার বাইরে। এনিয়ে বিশিষ্টজনেরাসহ সারাদেশে মানুষের মধ্যে প্রচণ্ড ক্ষোভের সৃষ্টি হয়। দাবি উঠে এমপি বদিকে গ্রেফতারের। এতে চরম বিব্রতকর অবস্থায় পড়ে সরকার ও প্রশাসন। বিতর্ক এড়াতে সরকার বদিকে দেশের বাইরে পাঠাতে সিদ্ধান্ত নেয়।